Zhantas/Cleaned-Kyrgyz_Wikipedia huggingface dataset:
Жаркынбек Борукчиев

Борукчиев Жаркынбек (1932-ж. туулган, Суусамыр өрөөнү, 1-Май кыштагы) - СССР саламаттык сактоосунун отличниги (1987).
 
 Кыргыз мамлекеттик медицина институтунун жалпы терапия факультетин бүтүргөн (1957).
 Эмгек жолун Ош облусу нун Алай районунда 1957-62-жылдары терапевт врач болуп иштеп баштаган.
 1962-69-жылдары Суусамыр участкалык ооруканасында врач, башкы врач, 
 1969-71-жылдары Панфилов районундагы кургак учук санаторийинде, 
 1971-2001-жылдары Суусамыр ооруканасында врач терапевт болуп иштеген.
 Айылдык, райондук кеңештин бир нече жолу депутаты болуп шайланган.
 Кожотай уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Султан Боронбаев

Боронбаев Султан (1934-ж. туулган, Жумгал району, Чаек кыштагы) - медицина илимдеринин кандидаты (1965), СССР саламаттыкты сактоонун отличниги.
 
 Чаек орто мектебин 1951-ж. алтын медаль менен, Кыргыз мамлекеттик медицина институтун бүтүргөн (1957).
 Эмгек жолун Жумгал райондук ооруканада терапевт болуп баштаган.
 1959-ж. медицина институтунун госпиталдык хирургия кафедрасында клиникалык ординатура жана аспирантура курстарын бүтүрүп, илимий изилдөөлөрдү жүргүзгөн.
 1964-92-жылдары госпиталдык хирургия кафедрасынын ассистенти, ич органдарынын (ичегикарын, боор, өт, уйку бези) чукул курч өтүүчү ооруларга операция жасайт.
 Ал 100дөн ашык илимий эмгектин, студенттер үчүн усулдук көрсөтмөлөрдүн автору.
 Тажрыйбалуу жогорку категориядагы хирург.
 1992-95-жылдары Суусамыр райондук ооруканасын жетектеп, керектүү аспаптар, аппаратуралар менен жабдууга жана операция жасай турган жаңы жай курууга көмөк көрсөтүп, ар түрдүү татаал ооруларды (богок, эхинококк, холецистит) операция жасоого шарт түзүп, операция жасаган.
 1998-жылдан Кыргыз - Россия славян университетинде доцент.
 Республикалык Реконструкция жана кайра калыбына келтирүү борборунда жана ар тармактуу менчик «КАМЭК» клиникасында насаатчы.
 Кырбаш уруусунан.

 Колдонулган адабияттар 
 Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Касымалы Боронбаев

Боронбаев Касымалы (1912, Ой-Кайың айылы - 1990, Военно-Антоновка кыштагы) - Суусамыр өрөөнүндөгү алгачкы агартуучу чарба жетекчиси.
 
 Сабатсыздыгын тогуз жашында ногой мугалимден латын тамгасында окуп жойгон.
 Эмгек жолун «Үлгү» чарбасында бригадир болуп баштаган.
 Кийинчерээк «ликбезде» (сабатсыздыкты жоюуда) балдарды окуткан.
 1941-ж. Оренбург шаарында аткычтар дивизиясында машыгуу курсун өткөн.
 Суусамырга келип, «Үлгү» колхозунда бир нече жылдар бою башкарма болуп тылда эмгектенип, фронт үчүн мал, жүн, азыктүлүктөрдү жөнөтүп турган.
 Согуштан кийин Кочкор районундагы Чолпон кыштагында башкы зоотехник, 1955-ж.
 Суусамыр кыштагында катчы, 1960-69-жылдары Суусамыр айылдык керек-жарак коомунда даярдоочу болуп эмгектенген.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Борбушев Бекболот Осокеевич

Борбушев Бекболот Осокеевич (10. 11. 1949-ж. туулган, Москва району, Темен-Суу кыштагы) - жогорку категориядагы мугалим (1993).
 
 Элге билим берүүнүн отличниги (1997).
 Муниципалдык кызматтын 1-класстагы кеңешчиси (2007).
 Россиядагы Воронеж шаарынан мамлекеттик университеттин филология факультетинин орус тили жана адабияты бөлүмүн бүтүргөн (1974).
 Эмгек жолун 1966-ж. Суусамыр орто мектебинде башталгыч класстарга орус тилинен сабак берип баштаган.
 Кийин Петровка, Аң-Арык орто мектептеринде мугалим (1975-78), директор (1978-87), Беловодский жумушчу жаштар мектебинде директордун орун басары (1988-96), Петровка көмөкчү жатак-мектебинде директор болуп эмгектенген.
 2005-ж. Москва районундагы Петровка айыл өкмөтүнүн башчысы болуп шайланат.
 2009-жылдан жеке ишкерлик менен алектенет.
 Кыргыз Республикасынын профсоюздарынын Борбордук комитетинин Ардак грамоталары менен сыйланган.
 Теги жумгалдык саяк, чал уруусунун жээни.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Бокой уулу Молдалы

Бокой уулу Молдалы (1888, Жумгал болушу, Кызыл-Ой кыштагы - 1941, камакта каза болгон) - кеңеш бийлигин курууга активдүү катышуучу.
 
 Кат тааныган сабаттуу адам болгон.
 Айылдык кедейлер тобун жетектеген.
 Суусамыр өрөөнүндө колхоз курулушунун активдүү уюштуруучусу, Тунуктагы айыл чарба артелинин башкармасынын 1-төрагасы болгон.
 «Эл душманы» катары 1933-, 1937-, 1941-жылдары үч жолу репрессияланып, түрмөдө каза болгон.
 Ал 1959-ж. акталган.
 Токтор уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Биялы Максы уулу

Биялы Максы уулу, Биялы бий (1868, Суусамыр өрөөнү, Жоо-Жүрөк өзөнү, Бадал кыштоосу - 1947, Чүй облусу, Москва району, Чоң-Арык (Чичерин) кыштагы) - суусамырлык саяктардын манабы.
 
Чынжырлуу манаптардын тукумуна кирген.
Болуш да болгон.
Чал уруусунан чыккан.
Улуу Октябрь ыңкылабынан кийин бий болуп шайланган.
Атасы Максы ажы суусамырлык саяктардын көрүнүктүү өкүлү болгон.
Суусамырдан биринчи ажылыкка барып, 60 жаш курагында 1914-ж.
Мекеде (Арабия) дүйнө салган.
Алгачкылардан болуп кыштан үй салат.
Жаратылышынан демократ, элге кайрымдуу болгон.
Муктаж болгондор андан ар дайым жардам алып турушкан.
Токтогул Сатылганов Сибирден сүргөндөн келгенде чоң урмат-сый менен тосуп алган.
Башка уруулардын төбөлдөрү - Байтик баатыр, Чолпонкул бий, Шабдан баатырлар менен да тыгыз байланышта, достук мамиледе болгон.

Биялы бийдин 1916-ж. Суусамыр өрөөнүндө жашап жаткан бейкүнөө орустарды өлүмдөн сактап калгандыгы тууралуу, Пишпек уездинин начальниги.
Ф. Г. Рымшевич 1916-ж. 28-ноябрда Жети-Суу облусунун губернатору И. А. Алексеевге уездеги көтөрүлүштүн жүрүшү жөнүндө рапортунда минтип жазган: «1-сентябрда уезддин начальнигинин дарегине суусамырлык кыргыз Түркмөн Сарыпбековдун көңүл бурууга арзый турган каты келди, анда ал мусулман тилинде: эки техник, эки солдат, бир жумушчу жана үч татар 12-августа Суусамыр болушундагы кыргыздар Биялы Максимов, Баракан Байбосуновдор ж. б. кыргыздардын жардамы аркасында бошотулган» деп жазат («1916-жылдагы Орто-Азиядагы жана Казакстандагы көтөрүлүш». Документтердин жыйнагы. Москва, 1960. 388-бет).
Мындай чечим чынында эле падышачылык аскерлердин жазалоочу отряды тарабынан бүтүн өрөөндүн калкын кырылуудан сактап калууга чоң себеп болгон.
1929-ж. манаптардын катарында Оренбург облусуна сүргүнгө айдалган.
1936-жылдары Казакстандын Жамбыл облусунун Мерке айылына келүүгө уруксат кылган.
1939-ж. гана Кыргызстанга, Сталин районундагы Чичерин айылына (Чоң-Арык кыштагы, Москва району) көчүп келүүгө мүмкүнчүлүк беришкен.
Ошол жерде 1947-ж. жарык дүйнөдөн өткөн.

Балдары Ыскак менен Жусуп элге белгилүү инсандар болушкан.
Бул белгилүү манап, Суусамыр элинин акылман жана барктуу көрөгөч инсаны катары элдин эсинде түбөлүк жашай берет.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Биялинов Алымбек Жусупович

Биялинов Алымбек Жусупович - Биялинов (туурасы Биялиев) Алымбек Жусупович (25.1.1950-ж.
туулган, Москва району, Петровка кыштагы) - экономика илимдеринин кандидаты, мамлекеттик ишмер.
 
 Кыргыз мамлекеттик университетинин экономика факультетин бүтүргөн (1972).
 Эмгек жолун 1967-ж. Суусамыр орто мектебинде башталгыч класстарга орус тилинен сабак берип баштаган.
 1972-ж. Кыргыз мамлекеттик университетинде «Өнөр жай экономикасы» кафедрасында окутуучу, 
 1978-91-жылдары Кыргыз илимдер академиясындагы Экономика институтунда кенже, ага жана жетектөөчү илимий кызматкер болуп эмгектенет.
 1991-жылдары Кыргыз Республикасынын министрлер Советинде экономикалык реформа боюнча референт, ошол эле жылдын октябрь айында Кыргыз Республикасынын Жогорку Кеңешинин төрагасынын кеңешчиси, 
 1992-ж. Кыргыз Республикасынын Мамлекеттик мүлк фондусунун төрагасынын 1-орун басары, 
 1994-ж. Кыргыз Республикасынын Экономика боюнча мамлекеттик комитетинде башкармалыктын начальниги, ошол эле жылы октябрда Кыргыз Республикасынын өкмөтүндө экономика жана базар экономикасы боюнча тышкы байланыштар жана инвестициялар бөлүмүнүн башчысы, 
 1996-ж. Кыргыз Республикасынын Экономика министринин орун басары, 
 1997-ж. Кыргыз Республикасынын Финансы министринин 1-орун басары болуп дайындалган.
 Андан кийин Кыргыз Республикасынын Жогорку Кеңешинде консультант, мамлекеттик «Буудай» ишканасынын бөлүмүндө начальник, «Солемар» ачык акционердик коомунда аткаруучу директор болуп эмгектенген.

2007-жылдан Кыргыз Республикасынын коопсуздук кеңешинде кеңешчи, башкы инспектор болуп иштеп келе жатат.
Бардык мамлекеттик кызматтарда иштеген мезгилдерде өзүн жогорку квалификациядагы экономист катары көрсөтүп келди.
Анын катышуусу жана жетектөөсү менен базар экономикасына өтүүнүн Республикалык программасы, Мамлекеттик менчиктештирүүнүн эки концепциясы, индикативдүү пландоого өтүү боюнча методологиясы жана башка экономикалык реформа боюнча маанилүү сунуштар даярдалган.

Тажырыйбалуу жогорку категориядагы экономист катары Кыргыз Республикасынын эл аралык уюмдарга (Бүткүл дүйнөлүк соода, Эл аралык валюта фондуна, Бүткүл дүйнөлүк банкка, Бажы союзуна) мүчө болуп киришинде жолдомолорду көрсөткөн.
Кыргыз Республикасынын мамлекеттик кызматынын отличниги (2010).
Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кабылбек Бешимбаев

Бешимбаев Кабылбек (1958-ж. туулган, Кожомкул кыштагы) - ардагер укук коргоочу, милициянын полковниги, демөөрчү.
 
 СССРдин 50-жылдыгы атындагы Кыргыз мамлекеттик университетинин юридика факультетин бүтүргөн (1985), Ленинград шаарында СССРдин тергөө кызматкерлери институтунда (1990) жана Будапешт (Венгрия) шаарында Эл аралык укук тартиби институтунда окуп билимин жогорулаткан (1996).
 1976-78-жылдары Советтик Армиянын катарында Венгрияда кызмат өтөйт.
 1978-80-жылдары эл чарба тармагында, 1987-2008-жылдары ички иштер органында иштеген.
 Сокулук райондук ички иштер бөлүмүндө (ИИБ) тергөөчү, улук тергөөчү, тергөө бөлүмүнүн начальниги, начальниктин тергөө боюнча орун басары, ИИМдин Башкы тергөө башкармалыгында өзгөчө маанилүү иштер боюнча улук тергөөчү, ЖалалАбад ОИИБнын тергөө бөлүмүнүн начальниги болуп иштеп, 2008-ж.
 жаш курагы боюнча пенсияга чыгат.
 2009-жылдын март айынан бери Сокулук районунун Ат-Башы айыл округунун башчысы.
 Военно-Антоновка айылдык кеңешинин 2000, 2008-жылдардагы чакырылышынын депутаты.
 Учурда Жер боюнча кеңештин комиссиясынын төрагасы.
 Военно-Антоновка мектеп-гимназиясынын демөөрчүсү.
 Жыл сайын ал мектептин алдыңкы 120 окуучусуна 200 сомдон жана мыкты 3 мугалимине 5000 (беш миң) сомдон стипендия чектеп келет.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Бердигулов Расбек

Бердигулов Расбек (15. 8. 1940-ж. туулган, Суусамыр өрөөнү, 8-Март (учурда Кожомкул) кыштагы) - эмгек ардагери, механизатор.
 
 Кожомкул айлында 8 жылдык мектепти аяктагандан кийин, Кара-Балта шаарындагы №7 СельПТУнун механизация бөлүмүн бүтүргөн.
 Эмгек жолун 1966-ж. Кара-Балта кант заводунда жумушчу болуп баштаган (1956-66).
 Кийин Суусамыр МЖСинде механизатор болуп 30 жыл үзүрлүү эмгектенген (1966-96).
 1996-жылдан ардактуу эс алууда.
 1981-ж. «Эмгек даңкы» ордени менен сыйланган.
 Онунчу беш жылдыкта социалисттик эмгектин жеңүүчүсү болгон.
 Райондук аткаруу комитетинин, 7 жолу чарбанын Ардак грамоталарына татыктуу болгон.
 Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Бектурганов Токторбай Арзымбаевич

Бектурганов Токторбай Арзымбаевич (14. 12. 1940-ж. туулган, Нарын району, Эмгекчил кыштагы) - эмгек каарманы, эл агартуунун жана айыл чарбанын отличниги.
Токмок шаарындагы механизация техникумун жана Кыргыз агрардык университетинин агрардык факультетин бүтүргөн (1973).
 
Эмгек жолун 195760-жылдары Нарын районундагы «Эмгекчил» колхозунда тракторист болуп баштаган.
1965-68-жылдары ошол эле жерде башкы инженер жана мектепте машина айдоону үйрөтүүчү-инструктор, 1968-69-жылдары Тянь-Шань райондук партия комитетинде инструктор, 1969-77-жылдары «Эмгекчил» колхозунда башкарма, 1977-83-жылдары Тянь-Шань райондук айыл чарба техникасы башкармалыгынын директору, 1983-87-жылдары Суусамырдагы «Кызыл-Ой» совхозунда директор, 1987-89-жылдары Нарын облустук агропромунда механизация боюнча орун басар, 1989-94-жылдары Ысык-Көл облусунда элдик контролдун 1-орун басары, облустук партиялык комитетте инструктор жана Балыкчы шаарында «Ак-Чий» фермер чарбасында директор болуп иштеген.

1994-жылдан Кыргыз Республикасынын айыл жана суу чарба министрлигинде Жер реформасы боюнча борбордук агенттикте 1-орун басар, генералдык директор болуп 1998-жылга чейин иштеген.
1998-2003-жылдары Бишкек шаарында № 68-гимназияда мугалим, 2003-жылдан учурга чейин Бишкектеги № 4 кесиптик лицейинде «Адеп жана Манас таануу» сабагы боюнча мугалим болуп эмгектенет.
Мындан тышкары экономика боюнча билимин өркүндөтүү үчүн Москва шаарында жана Америка Кошмо Штатындагы Миссисипи университетинде жетекчи кадрларды даярдоочу курсттардан 1979-жана 1998-жылдары өтүп келген.
Ошондой эле делегациянын курамында Россия, Моңголия, Америка Кошмо Штатында болгон.
Көптөгөн сыйлыктардын ээси.

Лениндин 100 жылдык юбилейлик, СССР Жогорку Советинин «Эмгектеги каармандыгы үчүн» (1974) медалдарына жана 1975-ж.
Кыргыз ССР Жогорку Советинин Ардак громатасына татыган.
1970-ж. «СССР айыл чарбасынын отличниги», андан соң Кыргыз Республикасынын «Элге билим берүү отличниги» жана 1988-ж.
СССРдин «Эмгек ардагери» наамына татыктуу болгон.

Тянь-Шань, Жумгал райондук жана Балыкчы шаардык кеңештерине бир нече жолу депутат болуп шайланган.
Москвадагы Бүткүл Союздук айыл чарба техника башкармалыгында коллегия мүчөсү (1969-70).
Учурда Бишкектеги №4 лицейде попечителдер жана Ленин районунун социалдык фондунун байкоо кеңештеринин төрагасы болуп иштейт.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Беккулуев Бакай

Беккулуев Бакай (1930, Кызыл-Ой кыштагы - 1995, Жумгал району, Чаек кыштагы)алгачкы агартуучу.
 
 Бишкектеги педагогикалык институттун филология факультетин (1952) жана Алматы шаарындагы Жогорку партиялык мектепти бүтүргөн (1969).
 1952-59-жылдары Нарын шаарындагы мугалимдер институтунда окутуучу, Тогуз-Торо районунда да эмгектенген.
 1960-74-жылдары Жумгал районундагы «Кызыл-Жылдыз» орто мектебинин директору, райондук «Демилге» гезитинин редакторунун орун басары, Жумгал райондук партия комитетинде инструктор болуп иштеген.
 1974-77-жылдары Жумгал районунун Түгөл-Сай бириккен 3 колхоздун башкармасы, 1978-жылдан өмүрүнүн акырына чейин Жумгал райондук эл агартуу бөлүмүнүн профсоюз комитетинин төрагасы болуп кызмат өтөгөн.
 Райондук, областтык кеңештердин бир нече чакырылыштарына депутат болуп шайланган.
 Медалдар, Ардак грамоталар менен сыйланган.
 Жаманбай уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Бейшенбаев Султаннасир

Бейшенбаев Султаннасир (1925-ж. туулган, Жоо-Жүрөк жайлоосу) - санжырачы, мал доктур.
 
 Кыргызстан айыл чарба институтунун ветеринария факультетин бүтүргөн (1960).
 Эмгек жолун 1943-ж. Көкөмерен айыл кеңешинде китепкана башчысы болуп баштаган.
 Кийинчерээк ошол эле жерде катчы болуп дайындалып, Каба уулу Кожомкулдун төрагалыгы астында алты жыл бирге кызмат өтөгөн.
 Институтту бүтүргөндөн кийин Суусамырда Аламүдүн району боюнча ветеринария бөлүмүнүн (участканын) башчысы (1960), Суусамыр машина мал чарба станциясынын жана Жумгал районунун «Чаек» колхозунда башкы мал доктур, Жумгал райондук ветеринария станциясында врач эпизотолог, Суусамырда «Кызыл-Ой» совхозунда башкы мал доктур болуп эмгектенип, ардактуу эс алууга чыккандан санжыра жана күндөлүк жазуу менен алектенет.
 Учурда Суусамырда жашайт.
 Суусамыр элинин санжырасы анын айтуусу боюнча жазылды.
 Чал уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Бейшекеев Мамбеталы

Бейшекеев Мамбеталы (15. 2. 1927. Суусамыр өрөөнү Тескей (1-Май кыштагы) - 10. 9. 1992) - эмгек ардагери.
 
 Кыргыз мамлекеттик университетинин филология факультетин бүтүргөн (1952).
 Эмгек жолун ошол эле жылы Тунук орто мектебинде директор болуп баштаган.
 Кийинчерээк ошол эле мектепте (1957-62), 1-Майорто мектебинде окуу бөлүмүнүн башчысы (1962-72), мугалим (1972-89) жа профсоюз уюмунун төрагасы болуп шптеп келген.
 1989-ж. ардактуу эс алууга чыккан.
 «Эмгек ардагери» төш белгисинин ээси.
 Райондук, облустук билим берүү бөлүмдөрүнүн Ардак грамоталары менен сыйланган.
 Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Бегимкулов Иманжан

Бегимкулов Иманжан (1919, Суусамыр өрөөнү - 1995, Суусамыр кыштагы) - согуштун жана эмгектин ардагери.
 
 СССРдин эл агартуусунун отличниги (1976).
 Тунук орто мектебине анын ысмы ыйгарылган.
 Фрунзе (Бишкек) шаарындагы Кыргыз мамлекеттик педагогикалык институтун бүтүргөн (1953; сырттан окуган).
 Эмгек жолун 1937-ж. Сары-Камыш айылындагы Кызыл-Нооту башталгыч орто мектебинде баштаган.
 1939-ж. ошол эле мектептин окуу бөлүмүнүн башчысы.
 Ал 1941-ж. Улуу Ата Мекендик согуш мезгилинде армияга чакырылып, учкуч истребитель курсунда окуйт.
 1942-ж. Литвада оор жаракат алат.
 1942-жылдан Тунук башталгыч мектебинде алгач мугалим, кийин директор болуп дайындалат.
 1975-жылдан окуу бөлүмүнүн башчысы кызматын аткарат.
 Сөзгө өтө чебер дасыккан педагог болгон.
 Ал 1949-ж. «Эмгектеги артыкчылыгы» жана башка медалдар менен, 1950-ж. согушта көрсөткөн каармандыгы үчүн Улуу Ата Мекендик согуштун II даражадагы ордени менен сыйланган.
 1960-ж. «Кыргыз ССРинин эл агартуу отличниги» наамына ээ болгон.
 Жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Бегалиев Мырзабек Акимович

Бегалиев Мырзабек Акимович (2.8. 1953-ж. туулган, Жумгал району, Чаек кыштагы) - жетекчи кызматкер.
 
Айыл чарбанын отличниги.
Кесиби инженер-механик.

Фрунзедеги жол курулуш техникумун (1980) жана К. И. Скрябин атындагы айыл чарба институтун бүтүргөн (1990).
Эмгек жолун 1971-ж. ар кандай жумуштарда эмгектенип баштаган.
197274-жылдары Советтик Армиянын катарында кызмат өтөгөн.

Жумгал совхозунда гараж башчысы, техник-нормалоочу (1976-83), Суусамырдагы «Кызыл-Ой» совхозунда башкы инженер (198387) жана партиялык комитеттин катчысы (1987-91), Көкөмерен совхозунда партиялык комитеттин катчысы (1991), «Үч-Эмчек» совхозунун директору (1992-95) болуп эмгектенген.
«Комплектнабхлеб-продуктов» өндүрүш башкармалыгынын директорунун орун басары (1995-97), «Айылтехсервис» мамлекеттик акционердик лизинг компаниясынын (МАЛК) координатору (1997-98), төрагасы (2003), «Айыл-техсервис» МАЛКнын Ысык-Көл, Нарын облустары боюнча директору (1998-2001), 2001-жылдан ал ишкананын 1-вице президенти болгон.

Ал Кыргыз Республикасынын Жогорку Кеңешинин Ардак грамотасы, СССР ВДНХсынын коло медалы менен сыйланган.
КМШ өлкөлөрү бириккен лизинг конфедерация башкармалыгына мүчө.
Япония өкмөтүнөн алынган гранттык кредиттерди кайтарып алуу боюнча жетекчи болуп келет.
Кыргыз Республикасынын Айыл чарбасына эмгек сиңирген кызматкер.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Бегалиев Медер

Бегалиев Медер (1922-ж. туулган, Кайсар айылы) - согуштун жана эмгектин ардагери.
Эмгек жолун 16 жашынан баштаган.
 
 Ал 1936-42-жылдары колхоздун ар кандай жумуштарында иштейт.
 Улуу Ата Мекендик согушка катышкан (1942-43).
 Согуштан келгенден кийин тылда эмгектенип, Чаекке, Балыкчыга фронттогуларга атка эгин жүктөп жеткирип турган.
 1949-52-жылдары байланыш бөлүмүндө башчы болуп иштеп, Суусамырда биринчи жолу байланыш бөлүмүн курдурткан.
 Ферма башчысы (195860), Калинин районундагы «Красный Восток» колхозунун Суусамырдагы Кайсар бөлүмүндө участка башчысы (1960-74) болуп эмгектенген.
 1965-74-жылдары Суусамыр айылдык кенешине бир нече жолу депутат болуп шайланган.
 Көптөгөн Ардак грамоталар менен сыйланган.
 Учурда ардактуу эс алууда.
 Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Бегалиев Мамытбек

Бегалиев Мамытбек (1924-ж. туулган, Суусамыр өрөөнү) - согуштун жана эмгектин ардагери.
 
 Улуу Ата Мекендик согушка орто ченинен катышып, 1946-ж.
 кайтып келген.
 «1941-1945-жылдары Улуу Ата Мекендик согушта Германияны жеңгендиги үчүн» медалы менен сыйланган.
 Согуштан кийин колхоздо жана соода мекемелеринде иштеген.
 Учурда ардактуу эс алууда.
 Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Баялиева Сыйнакан Сатыбалды кызы

Баялиева Сыйнакан Сатыбалды кызы (3. 5. 1938, Тунук кыштагы - 2008, Жайыл району, Сосновка кыштагы) - эл агартуунун отличниги.
 
 Кыргыз мамлекеттик университетинин тарых факультетин бүтүргөн (1979; сырттан окуган).
 Эмгек жолун 1955-ж. мектепти аяктагандан кийин Фрунзе шаарындагы бут-кийим тигүү фабрикасында жумушчу болуп баштаган.
 Ош облусундагы Ленин (Ноокен) районундагы Сакалды орто мектебинде пионер вожатый (1962-68), Суусамыр орто мектебинде башталгыч класстын мугалими (1968-77), 1-Май орто мектебинде мугалим болуп иштеген.
 Ар кандай коомдук иштерге да активдүү катышкан.
 Өздүк-көркөм чыгармачылыгына катышкандыгы үчүн 1даражадагы диплом менен сыйланган.
 1986-ж. Жумгал районундагы «Кызыл-Ой совхозунда уюшулган «Данияр менен Жамийла» комсомолдук-жаштар уюмуна жетекчи болуп шайланат.
 1985-ж. «Эл агартуунун отличниги» төш белгисин алган.
 Кырбаш Уруусунан болгон.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Баялиев Барманкул

Баялиев Барманкул (1932, Суусамыр кыштагы - 1982, ошол эле жер) - жетекчи кызматкер.
 
 Кыргыз мамлекеттик университетинин тарых факультетин бүтүргөн (1962).
 Эмгек жолун 1-Май орто мектебинде дене тарбия боюнча мугалим болуп баштаган.
 1952-55-жылдары Советтик Армиянын катарында кызмат өтөйт.
 1-Май мектебинде дене тарбия мугалими (1955-57), Ош облусунун Ленин районундагы «Сакалды» орто мектебинде (1962-68), Суусамыр орто мектебинде тарых мугалими, кечки мектептин директору (1968-77) болуп эмгектенген.
 1977-жылдан 1982-жылга чейин 1-Май орто мектебинде директор болгон.
 Ал «Содиалисттик мелдештин жеңүүчүсү» төш белгисинин ээси.
 Калинин райондук элге билим берүү бөлүмүнүн Ардак грамоталарына татыктуу болгон.
 Токтогон уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар